Az elnökség beszámolója a 2014 évi szervezeti tevékenységéről,2015 évi feladatokról.

2014.évben továbbra is feladatunk volt a Civil Törvénynek, a Számviteli törvénynek és az alapszabály rendelkezéseinek a betartása. Tevékenységi körünkben közhasznú szolgáltatást nyújtottunk állami, közigazgatási intézményeknek, a polgármesteri hivatalnak, civil szervezeteknek és egyesületeknek, nem utolsó sorban saját tagjainknak és programjaink iránt érdeklődőknek. Foglalkozásainkra elismert, rangos előadókat hívtunk meg a közigazgatás, nyugdíj és egészségbiztosítás, a kulturális élet, az egészségügy és a civil szervezetek részéről. Nagy gondot fordítottunk arra, hogy szervezetünk politikától mentesen tevékenykedjen. Ezúton is megköszönöm mindenkinek, tagjainknak és a vezetőségnek, működő csoportjainknak, valamint szervezetünknél tagsággal rendelkező közhasznú munkát teljesítő aktivistáknak, hogy munkájukkal hozzájárultak a 2014-es év lebonyolításához.

A 2014 évre eltervezett feladatok megvalósultak, megalakult a színjátszó kör és kézműves foglalkozásokat tartottunk. Rendezvényeink összefogottak voltak, színvonalasak és szakmailag magas szintűek. Megvalósultak a kirándulások és a közös rendezvények.

2015-től a tagdíj mértéke 1500 Ft. Sikeresen megvalósítottuk, hogy programjaink változatosak legyenek. Emelkedett a szervezet létszáma, jelenleg 262 fő. A beszámolás évében a vezetőség 3 tagja írásban lemondott, megköszönjük munkájukat és továbbra is számítunk közreműködésükre.

2014 évben szervezetünknél 9 közigazgatási, 7 egészségügyi, 11 irodalmi kulturális, 5 hagyományőrző, 6 nosztalgia rendezvényünk volt. Szabadidős rendezvényen 3 alkalommal vettünk részt Felsőtárkányban. Tagjainknak KI-MIT-Tud-ot és szellemi vetélkedőket szerveztünk. Ellátogattunk a Gárdonyi-házba, illetve városi séta keretében megismertük a felújított belvárost. Kirándultunk Gödöllőre, Nyíregyházára, Szolnokra, Erdőtelekre és

a Komáromi lovas-színházba. Emlékezetes rendezvényeink voltak a nőnapi ünnepség, az anyák napja, az idősek világnapja, valamint a hagyományőrző kistérségi fesztiválok. Színjátszó körünk 2014-ben alakult és nagyon sok élményt nyújtottak tagjainknak!

Közhasznú tevékenységet végeztünk Felsőtárkány önkormányzat kérésére, részt vettünk Eger polgármesteri hivatal esélyegyenlőségi programjában a Szaláért elnevezésű rendezvényeken, családi napon a közösségi ház átadásán, a nyári napközi otthon nagyi szolgálatában. Hagyományőrző és Nosztalgia csoportunk fellépett az Eger város polgármesteri hivatal részéről szervezett adventi ünnepségsorozaton. Szervezetünk tagjai dobozos ajándékokat készítettek, amit a gyerekeknek adtunk át a Dobó téren. A megyei kórház és Rendelő Intézetben tartott egészségügyi szűrőnapon vöröskeresztes aktivistáink és tagjaink segítettek a lebonyolításban. Az Egerben rendezett európai napon műsorral, kézművességgel vettek részt. Eger ünnepén önálló sátorral, kiállítással, kulturális műsorral, tagjaink által sütött pogácsa osztással, receptek átadásával vettünk részt. Önkéntes fogyasztóvédelmi tanácsadást is végeztünk. Sportnap, gyógyüdülés szerepelt még programunkban. Megköszönöm szervezetünk tagjainak az áldozatkészségét és munkáját, köszönöm a vezetőség munkáját és bízok benne, hogy a 2015-ös évet is hasonló jó eredményekkel, baráti közösségben fogjuk eltölteni.

2015 évi feladatok meghatározása:

Szervezeten belül a heti foglalkozások szakmai színvonala tartalmas és eredményes. Ezt továbbra is őrizni kell. Olyan rendezvényeket kell szervezni, ami tagságunk megelégedésére szolgál.

Pályázatokat készítünk és nyújtunk be, hogy működésünket és programjainkat megtudjuk valósítani. Teljesíteni tudjuk a közhasznúsági feltételeinket. Továbbra is jó kapcsolatokat kell ápolni az állami és önkormányzati és civil szervezetekkel egyaránt.

Rendezvényeink időbeni meghirdetésére kell törekedni.

2015 évben növelni kell azok körét, akik támogatni tudják szervezetünket.

A 2013. év Polgári Törvénykönyv V. törvén rendelkezéseinek megfelelően a civil szervezeteknek módosítani kell az alapszabályt.

Köszönöm megtisztelő figyelmüket.